## Pravilnik o izmjenama Pravilnika o dodacima na plaću djelatnih vojnih osoba

### NN 114/2014 (26.9.2014.), Pravilnik o izmjenama Pravilnika o dodacima na plaću djelatnih vojnih osoba

MINISTARSTVO OBRANE

2181

Na temelju članka 139. stavka 6. Zakona o službi u Oružanim snagama Republike Hrvatske (»Narodne novine«, br. 73/13) donosim

PRAVILNIK

O IZMJENAMA PRAVILNIKA O DODACIMA NA PLAĆU DJELATNIH VOJNIH OSOBA

Članak 1.

U Pravilniku o dodacima na plaću djelatnih vojnih osoba (»Narodne novine«, br. 33/14, 41/14 i 53/14) članak 6. mijenja se i glasi:

»(1) Dodatak za vojnu službu ostvaruju sve osobe raspoređene na dužnosti djelatne vojne osobe u iznosima:

– 24% vojnici, dočasnici i časnici raspoređeni u Zapovjedništvo specijalnih snaga do razine Grupe specijalnih snaga i Satniju za obuku osim u Zapovjednu satniju

– 19% vojnici, dočasnici i časnici raspoređeni u mehanizirane, motorizirane i tenkovske satnije gardijskih brigada, zapovjednici gardijskih brigada, zapovjednik Obalne straže Republike Hrvatske, zapovjednik Flotile Hrvatske ratne mornarice, zapovjednici bojni gardijskih brigada, zapovjednici divizijuna-odreda brodova borbene namjene, zapovjednici brodova borbene namjene, zapovjednici zrakoplovnih baza, zapovjednici eskadrila, zapovjednik Zapovjedništva specijalnih snaga, zapovjednik Počasno-zaštitne bojne, zapovjednik Središnjice za obavještajno djelovanje

– 15% ostali vojnici raspoređeni u gardijske brigade i Zapovjedništvo specijalnih snaga, ostali dočasnici i časnici raspoređeni u satnije gardijskih brigada (osim raspoređenih u mehanizirane, motorizirane i tenkovske satnije), zapovjednici brodova pomoćne namjene

– 14% vojnici, dočasnici i časnici raspoređeni u Počasno-zaštitnu bojnu, Središnjicu za obavještajno djelovanje, mornari raspoređeni na brodove borbene namjene, prvi dočasnici u postrojbama razine brigade, prvi dočasnici grana, Zapovjedništva za potporu, Hrvatskog vojnog učilišta i prvi dočasnik Oružanih snaga Republike Hrvatske (u daljnjem tekstu Oružane snage), dočasnici i časnici raspoređeni u eskadrile

– 12% vojnici raspoređeni u ostale postrojbe i mornari raspoređeni na brodove pomoćne namjene

– 11% ostali dočasnici i časnici raspoređeni u gardijske brigade

– 10% ostali dočasnici i časnici raspoređeni na brodove borbene namjene, postaje obalnog motrenja, radarske postaje, operativna središta, Zapovjedništvo specijalnih snaga, instruktori za obuku, časnici i dočasnici tehničke službe raspoređeni u postrojbe za tehničko održavanje u II. i III. stupnju tehničkog održavanja – Pomorske baze, Bojnu za opću logističku potporu, Remontni zavod i zrakoplovno-tehničke bojne

– 8% dočasnici i časnici na zapovjednim ili voditeljskim dužnostima u Oružanim snagama, Glavnom stožeru Oružanih snaga, Ministarstvu obrane te časnici i dočasnici na brodovima pomoćne namjene

– 5% dočasnici i časnici raspoređeni na ostale dužnosti u Oružanim snagama, Glavnom stožeru Oružanih snaga i Ministarstvu obrane te časnici i dočasnici izvan Oružanih snaga i Ministarstva obrane.

(2) Djelatna vojna osoba iz stavka 1. ovoga članka može ostvariti pravo samo na jednu stopu dodatka za vojnu službu.«

Članak 2.

Članak 13. mijenja se i glasi:

»(1) Djelatnim vojnim osobama raspoređenim u specijalne i zaštitne postrojbe zaključno s razinom satnije (podsredišta, grupe specijalnih snaga), osim u Zapovjednu satniju i Zapovjedništvo Zapovjedništva specijalnih snaga, pripada dodatak za pripadnike specijalnih i zaštitnih postrojbi u iznosu od:

– Zapovjedništvo specijalnih snaga 35%

– Središnjica za obavještajno djelovanje i vojno-obavještajne satnije gardijskih brigada 15%.

(2) Djelatnim vojnim osobama raspoređenim u Počasno-zaštitnu bojnu, Zapovjedništvo Središnjice za obavještajno djelovanje, Združeno analitičko središte Središnjice za obavještajno djelovanje, Središte za razvoj i obuku Središnjice za obavještajno djelovanje, Zapovjedništvo Središta za elektroničko izviđanje Središnjice za obavještajno djelovanje, zapovjedništva regionalnih središta Središta za elektroničko izviđanje Središnjice za obavještajno djelovanje, Satniju za potporu Središnjice za obavještajno djelovanje, Zapovjedništvo Zapovjedništva specijalnih snaga i Zapovjednu satniju Zapovjedništva specijalnih snaga, pripada dodatak za specijalne i zaštitne postrojbe u iznosu od 10%.«

Članak 3.

Članak 20. briše se.

Članak 4.

Ovaj Pravilnik objavit će se u »Narodnim novinama« i stupa na snagu 1. listopada 2014.

Klasa: 023-03/14-04/11

Urbroj: 512-01-14-9

Zagreb, 15. rujna 2014.

Ministar

Ante Kotromanović, v. r.

Pravilnik, NN 114/2014-2181